2014 10 08 mali kura
Donkibaru
An balimaw, aw ni ʃu: Mohamed Tuure
Senegali fìnitigi kelen Fàgara kunungo gὲleden fe, min Cira MINUSMA dagayɔrɔ kama Kidal sìgida la. Juma temennen na, dànkari were la, MINUSMA kama, Nizer fìnitigi kɔnɔntɔn Fàgara, ni u ka sutura Kera bìdon, Лaame, Nizer jamana faaba ‘kɔnɔ.
Lajeere la kunun Лaame, Nizeriya kerefela jamana ɲemaaw ye lakana-jekulu Boloda yaasa ka Boko Haram Kὲle. A sorasikulu maa bà keme wolonfla ka kan ka baara da Mine nowanburukalo la. Santrafriki (Santrafrik) jamana la, mankan Wulila tugunni K M 5 kìn ‘kɔnɔ, silamekamalennin dɔ ka fàgali kɔ fe. A be maa duuru Bɔ, minnu Fàgara a mànkanw la.
Bìdon de Anti Balaka bànbaanci-jekulu ka kangarida sarati waati be Ban ni u ye a Лini jamanatigi, n’o ye Katerinn Sanba Panza, k’o ka fanga Blà. Dunuya waribonba, n’o ye banque mondiale ye, ka jatew fe, ebola kùnflanintu jòlibɔn-bana nafasɔrɔ-sira degun, Fàrafinna tlebin-yanfanjamanaw la, be Se ka Teme dolar tɔrɔmɔɲɔ miliyar fla la yànni sàn were laban na ni a bàna ma Se ka Kun a jamana sàba ‘kɔnɔ. Uhuru Keɲeta ye jamanatigi fɔlɔ ye min be fanga la, ka Ke dunuya kiiritige-soba la, n’o ye Cour Penale Internationale (Seleke naani ka Лaginnike-kiiriblon) ye Lahay, Oland jamana faaba la. A Kofɔra nijuguya minnu Kera sàn 2007 la kàlafiliw kɔ fe, nka seerew caman ye u ka seereyaw Bɔ a ma.
Mozanbik jamana la, sàn fla kɔ fe ni a tùn be maki ‘kɔnɔ, n’o ye wulakɔnɔnaw ye, Alfɔnso Dalakama, min ye cὲbɔ ye, a ʃyὲn duurunan jamanatigiya kàlafiliw la, Seginna kene kan ni ɲɔgɔnyew caman ye. Mozanbik ka kan ka wasadenw ani jamanatigiya kàlafiliw da Mine arabadon were la. Fàrafinna worodugu-yanfan-fejamana la, n’o ye Afrik di sid ye, kwazulunatal mara lakana cakeda ka lakalita fe, denmisennin kamalennin fla, ni u tùn Jalakila sonyani na, Gosira ani ka Jeni u ɲenama, ka Fàga sìgida mɔgɔw fe Pitersmarisbur kerefela la, jamana kɔrɔn fe.
Лina, sàn 2013 chimie Prix Nobel (Nobel tɔgɔlawaalan basidɔn na) Dira ameriken (Amerikaka) fla, Erik Besnik, Wiliyam Mɔner, ani alimaɲika (Doc lendka) dɔ n’o ye Stefann Hel ye. U ye fenlabonyalan, n’o be Weele ko microscope (yelidyalan), Farinya, min b’a To fenw bee la fitinin be Se ka Ye.
An balimaw, nin de tùn ye bìdon kibaruyaw ye, k’a Lase aw ma aw balimake Mohamed Ture fe.
Kumadadonna : Kajatu Tarawele
Nin waati ninnu na jaadimɔgɔw be kan ka kὲle Bìn Mali kɔrɔnfela la. Soradasi dunan minnu nàlen dòn Mali kɔnɔna na ONU ka bolo kan, n’o be Weele ko MINUSMA. Hakililajigin na, MINUSMA tùn ye sira Mine Mali soradasiw ɲe kɔrɔnfe-kele ‘sen fe, k’a sababu Ke ko Wagadugu gafew o kɔnɔkumaw ye. K’olu be Mali kɔnɔna na ko ka o sira de Taama. Nka an be don min na i ko bì, aa, ‘dadigi be Лini ka Ke u ka lakanani kebagaw la de! ‘Sabu la kunungo tugunni, MINUSMA soradasi werew ni Tora jaadimɔgɔw ka kasaara la.
Jaabilikela : Saada jara.
Ayiwa, lakanabaliya min kɔni Fle nin ye, ‘mɔgɔ nisɔndyakuma te. K’a masɔrɔ, an Jɔɔrɔla ni nin ye. An ye an bolo Sin yɔrɔ min, tle Bɔra yen. Maliko nin, ko jelen dòn, ko tlennen dòn. Jyen jamana bee lajὲlen ka jὲkulu min be yen, n’o ye nations unis (jamanabee-jetɔn) ye, u ye resolution (benkan) Tà. U ye gafe Tà k’a Fɔ ko u be Mali Deme ka jaadikelaw Kὲle ka Bɔ yàn. N’a tùn Taara o sira fe, olu ka u ka baara Ke o sira fe, sisan b’a Sɔrɔ ko fù Sìrila nin ko in na. Nka an Nàna mun Ye?
Tubabuw Nàna ka Nà u nen Dòn nations unis (jamanabee-jetɔn) mɔgɔw ‘kɔrɔ, k’u Blà baara were la, ka Nà a Ke bànbaganciw demeni ye. Hali ni u ma olu Deme je kan, ka a Ke i n’a Fɔ u ma Nà Mali lakana kama, u Nàna ka Nà i Yaala dɔrɔn. O min Fle o ye, ka a Ke i n’a Fɔ Mali kὲleke-cew de ye a damanako were Ke, walima i n’a fɔ anw de be Nà ka Nà kojugu Ke burudamew la, k’a Sɔrɔ an dɔw de dòn.
U ye kan sugu bee dɔ Fɔ, ka sɔn sugu bee Da anw ka kὲleke-cew la, ka burudame ninnu, k’u Bàjanbla. Ka Tla ka jaadisiw (jaadikelaw), k’u ɲe Tugu olu ka koketaw kan. Bì-bi in na, jaadisiw (jaadikelaw) kelen be k’u Лesin u yere ma. Ayiwa, u ni bànbaanciw yere bolo be ɲɔgɔn ‘bolo, u b’u sago Kela kɔrɔnfela in na. Cyen be kan ka Ye dɔɔnin-dɔɔnin. ‘Sabu la, a Fle nin ye, nin dɔgɔkun damadɔ ‘kɔnɔ, u ye cajenw (cadkaw) Fàga. U ye Nizeriyenw (nizerikaw) Fàga.
Kunungo u ye senegale (senegalika) dɔ fana Fàga tugunni. Ka Tla tugunni u be To ka Bàga tubabuw ka soradasi Barkhane mɔgɔw ma. Bari u Ko k’u be mugu Ci olu fana na! A na Dɔn min dòn o! Sisan kɔni nin bee ye min ye, tubabu o, MINUSMA o, bee de ka Tlen fàli kan k’a Dɔn ko Kidali ye Mali ta ye. A te Se ka Bɔ Mali gouvernement (kùnnafanga) na k’a Di mɔgɔ ʃi ma. Ni mɔgɔ min Nàna k’i be malidenw Deme k’a kὲle Ke, an ka yeremahɔrɔnya Sinsin Kidali n’a lamini bee kan. Bànbaanci ninnu, n’u be kὲle Blà, u ka a Blà. N’u t’a Blà u k’a To yen.
Лininkalikela : Mohamed Ture
Kùnnafonidila RV Ladsu de ko dòn ; a y’a Jira k’a Fɔ kunun ni bì te kelen ye, bari u ka baara taabolo be nà Fàlen. Ni i y’a Laje, MINUSMA be Gawo mara la ani Tumutu ni Kidal maraw ‘kɔnɔ, ben, lafiya sabatili kama. Ko minnu be ‘sen na sisan, o be n’a To u ka baara, u be kùn min yere la Mali la o be Yelema. E be o Faamuya cogo jumen na ?
Jaabilikela : Saada jara.
Sisan, ne kɔni ‘ɲe na, u be ka faamuyali Sɔrɔ jaadisiko (jaadikelako) in na. U be ka faamuyali Sɔrɔ bànbaanciw ka ko la. U Nàna min kama ko maintient de la paix (ben makarali), n’o be ka an ka duguba ninnu, Tumutu ni Kidali ni Gawo, Lakana, ayiwa u be Nà u Лesin o de ma. U ka kan k’u Лesin o baara de ma. Maa o maa, n’e de te fe ka Mali sariya Labato, maa o maa, ni e de te fe i ni Mali gouvernement (kùnnafanga) ka Dòn da kelen fe ka Bɔ da kelen fe maliko la, ka o tìgilamɔgɔ Kὲle. Ni minnu ka kan ni ɲaginni ye, k’u Mine u ka Taa Kiiri k’u Лagin. O dɔrɔn de dòn. U Nàn’o de kama. U ma Nà dɔ were la. N’u ye o Faamuya k’u Лesin o ma. O de ka di an bee ye bì.
Лininkalikela : Mohamed Ture
Ayiwa, a y’a Jira k’a Fɔ fana ko olu be Nà ni kὲleke-minen girinmanbaw ye walasa u ka Se k’a Dɔn ni gὲle ninnu Bìnna yɔrɔ min na, u be Se ka mine (yelennkan-perenfen) ninnu Ye. Olu ka minenw ka girin cogo min na, a berelen te Kidali marakɔnɔna na. Ani Gawo fanfe-yɔrɔw bee ye cencenkulu ni fenw ye. E hakili la, o be Kùnfoori cogo jumen?
Jaabilikela : Saada jara.
A be Kùnfoori kὲle kelen in de la ke. Fo u ka kὲle de Ke ka jaadimɔgɔw Kùnbɔ Mali kan, ka kὲle Ke ka bànbaanci ninnu Ban. Ayiwa, u be Nà ni minensugu min ye, fo u fana ka o jate Mine. Minen min bennen dòn nin kὲlesugu la. N’o te, fen caman se b’u ye ka Nà n’o ye o. Nin kɔni, u ka kan ka Nà ni min ye u yere b’o Dɔn.
An mako be hélicoptère (fifali-pankurun) de la ka yɔrɔ Kɔlɔsi, ka Tla tugunni ka ninnu Gen k’u Kὲle. Ninnu ye kὲle Yelema. U te Taama blen mɔbili la fo u ni motow de be ɲɔgɔn fe. O kɔrɔ ye ko olu fana ka kan k’u dɔnsen Yelema ka Ben n’a ye. Mali lakanali in kɔni, an ka kɔrɔnfela in lakanali, fo MINUSMA k’i Лesin o de ma. A be Лὲ cogoya min na, kὲleke-minen minnu be Ben a ma, u ka Nà n’o ye. U ka baara Ke k’a dalakeɲe k’a latlen bee sagoya la. O de ɲɔgɔn te.
Лininkalikela : Mohamed Ture
Ayiwa, an be yɔrɔ min na sisan, MINUSMA mɔgɔw u n’u ɲemaaw, u na Sɔn ka Mali cὲdenw Sèndon a ko la wa?
Jaabilikela : Saada Jara
O ye wajibi ye. Ɛe, u y’a Ke i n’a Fɔ an ka kὲleke-cew, tajuru-sara de be u ‘kɔnɔ. O de kuma Fɔra. Ko n’an ka kὲleke-cew Sèndonna a la dɔrɔn, u be Nà Taa u Ke burudaame ninnu kan, k’a Ke burudaamew fàgali ye. Fàgali cejugu ni kiriti-karata. Mais (Nka), u y’a ye sisan k’a Dɔn k’a Fɔ anw ka kὲleke-cew, u ladamulen dòn, u faamuyalen dòn, tajuru-sara te mɔgɔ ʃi ‘kɔnɔ ka Лesin burudaame ninnu ma. Burudaamew Y’an dɔ de ye. Minnu bànnen dòn, bànbaanci minnu Fle, olu de be tiriki-taraka la. N’o te, burudaame tɔw ni maliden tɔw bolo be ɲɔgɔn ‘bolo.
Ayiwa, n’a Kera cogo o cogo, minnu ye kὲle kùnfɔlɔ Ke, a te Se ka Kùnfoori. A te Se ka Taa ‘ɲe yere n’an ka kὲleke-cew ‘sèn ma Dòn a la. Kùn te Se ka Di kùntigi ‘kɔ o. Anw ka kὲleke-cew de ta ye jamana ye. Jamana denw de ka kὲleke-cew dòn. Olu te Se ka Nà, an Dyara u ye cogo o cogo, denmanaanina kɔnɔna Dyara cogo o cogo, a te Se ka den Nɔna. A ko de be o cogoya la.
Лininkalikela : Mohamed Ture
N’i y’a Ye, bànbaanciw ni jaadisiw (jaadikelaw) be nin na, u b’a Laɲinina de ka MINUSMA Lataa. E dun Ko dì o la?
Jaabilikela : Saada Jara
Awɔ, o be Se ka Ke, n Ko i ma bànbaanci ninnu, u fὲere ka bòn. U b’a Лinina cogo o cogo, maa o maa de be Se ka Mali Deme k’o tìgilamɔgɔ Fujunu, k’o ni malidenw Blà ɲɔgɔn na. Ni MINUSMA Taara o Y’u sago ye ke. Yɔrɔ ka Ke u kelen ta ye, ‘sabu la u b’a Dɔn kabini lawale la ko tubabuw b’u Kɔkɔrɔma-don. Ni MINUSMA ɲe be yen, ni ɲe were be kene kan, o ma Di olu ye o.
Mais (Nka) MINUSMA te Taa o. Olu ma MINUSMA Naati. Jyen bee lajὲlen ka jamanatɔn min be yen olu de ye papier (seben) Tà ka bolo K’a la ka gafe Seben k’a Fɔ ko MINUSMA ka Nà, ka Nà Mali la. N’i y’a Ye an yere te fen caman Fɔ MINUSMA ma, u tùn ka Kan ka Ke mɔgɔ bà tan ani mɔgɔ fla ye. O ma Dafa fɔlɔ. U ka kow ma Dalakeɲe. Ninnu be ka kan ka u Kɔrɔtige ka ko caman Ke u sènkɔrɔ. N’a Dafara u ka Se k’u ka baara Ke, o de ɲɔgɔn te. MINUSMA taatɔ te. N’u be Tlen fàli kan, u ka Tlen. N’u be mugu ni kise Blà, u ka mugu ni kise Blà. Bon (Ɔ), u be Nà mɔgɔ caman de ni Kasaara. N’o te nin ko kɔni, a jelen dòn. Donc (O la), bee k’i Tlen fàli kan. O de ɲɔgɔn te.
Kasim Tarawele ka laseli
A tùn be maa minnu ‘ɲe na ko nin ye Mali kɔrɔnfela sumalen ye, u ka kan ka Wuli k’u Jɔ. ‘Sabu la, bì-bi in na, ni min ma Fàra ko in kan, foy ma Fɔ a la. Kunun kidalikaw fe yen, mugujugu o de Kerunna MINUSMA ale ka camp (dagayɔrɔ) min be yen o kɔnɔna la. Mɔbili fla, o Cyenna. Min ye senegalikaw ka sorasi ye, o ni Tora a la. O be ka Ke waati min na, o y’a Sɔrɔ Bamakɔ kɔnɔna na yànnin nɔ, jyen seleke naani maaw, olu ka bolofara min be yen n’o be lakana ani benko Лefɔ o ɲemaa, o tùn be anw fe yàn `taama na.
RV Ladsu, ale ye kùnnafonidilaw Fàra ɲɔgɔn kan, k’a Jira k’a Fɔ ko min ye bì-bi in na, olu ka kan ka u taabolow Fàlen. ‘Sabu la, jaadimɔgɔw ko olu be ka ɲe kura Da. O de la, a y’a Jira k’a Fɔ ko maramafen kerenkerennenw, kise te minnu Dòn, ko u be Nà olu Лini. Min ye pankurun kerenkerennenw fana, u be Nà olu Лini. Cὲdenw, ka dɔ Fàra u caya kan, u be Nà o Лini.
RV Ladsu y’a Jira a ka kuma ‘sèn fe k’a Fɔ ko min ye Cadkaw ye, n’u tùn ye muruti Boloda ko u b’u Sènbɔ Mali kɔrɔnfela la, ko ‘don Nàta ninnu na, k’u be Nà ciden Blà ka Taa Cadkaw fe yen, yaasa Cad sorasiw olu be Se ka Ladon cogo min na ka Лὲ. U ‘sèn be Se ka Ye kὲle la ani marafen ɲenamaw, o be Se ka Лini ka Di u ma cogoya min na. RV Ladsu ale nàkun fana tùn ye min ye, Nizer sorasi kɔnɔntɔn min Tora Menaka ale ni Ansɔngo ni ɲɔgɔn ‘ce, olu ka sànga. A tùn Nàna o kene kan. Mali, ale jamana ɲemɔgɔ caman tùn be yen. Min ye Nations Unies (jamanabee-jetɔn) mɔgɔw ye, olu tùn be yen.
U ye taasibla Ke ka Taa Se fure ninnu ma. Min ye jɔnjɔn ye, o Dira u ma Nations Unies (jamanabee-jetɔn) mɔgɔw olu ‘tɔgɔ la. Yen kene fana kan, Mali ɲemaaw ye a Jira k’a Fɔ ko nin ko in te nà Se ka To ten cogo la. Min ye Nations Unies (jamanabee-jetɔn) mɔgɔw ye, olu ye u kantigeda Jira k’a Fɔ k’u b’a Лini bànbaanci-jekulu fen o fen be Mali kɔrɔnfela la, k’u ka sira tlennen kelen Tà yaasa Mali ale be degun min na, a be Se ka Bɔ o la cogo min. Kùnnafonidi in kene kan, Mali minisiri (setigi) min be yen, n’o ye Abdulay Jɔp ye, n’ale be an ni jamana were cekow Лenabɔ, ale fana y’a Jira k’a Fɔ ko MINUSMA, a be baara Ke hukumu min kɔnɔna na, ko ka o Fàlen. Ko ‘sabu la, a Yera k’a Fɔ ko gὲleya caman de Yera u ‘bolo.
Kὲleke-cew, olu caman ka kan ka Sɔrɔ. Min ye minenw ye, minen kerenkerennen, olu ka kan ka Лini ka Di u ma.RV Ladsu y’a Jira k’a Fɔ ko u te Nà nin ko in Blà daa girin ‘da la. ‘Sabu la, ale ka taama mana Kùnfoori yɔrɔ min, a be Segin ka Taa a Fɔ ɲemaaw ‘ɲe na u ka fὲere Лini. Nin ʃyen in na, ko minnu Fle nin ye ka Ke nin ye, Mali kɔrɔnfela fe, a be ka Dadigi u la kosebe. O de la, kὲlebolo, u Ko ko u be n’a Fàlen. Minnu be ka nin bànbaanciyawale ninnu Ke, u k’a Dɔn ko u ni ‘maa fana be ɲɔgɔn na.
Kumadadonna: Kajatu Tarawele
Seko ani dɔnko kene kan, Mariyam ye an ka belebele dɔ Bisimila. A tɔgɔ ye ko Umar Koyita. Ale sìgilen dòn Alimaɲi (Doc lend) jamana kan. Ale ye seereya dɔw Di a ka album (fɔlikan) kura bɔlen ninnu kan. ‘Sabu la, ko kùnnafoniw y’a Jira k’a Fɔ ko a ye clip (dɔnkilija) min Bɔ a ka album (fɔlikan) na, ko o sensurela (Kɔnna) Mali kɔnɔna na. An k’a Lamen.
Umar Koyita.
Ne kɔni, ne m’a dɔn ne ye juguya min Ke dɔnkili in na. Ne ye dɔnkili de Da dɔrɔn, k’a Fɔ mɔgɔ kana silameya Tà k’a Ke jagokun ye. Silameya b’anw fe yen bì te de! O ni jamana yere yuruku-yuruku ani fen caman be jamana ‘kɔnɔ n ye olu fana souligné (n da Sera olu fana ma) dɔnkili in ‘kɔnɔ. K’a Fɔ ko a Kera sensure (kɔnni) yere ye, bon (ɔ), a Fɔra n ye de k’a Fɔ n ye image (ja) dɔw de Bɔ olu tùn ma kan ka Bɔ a la. Ayiwa, ‘image (‘ja) ma Jira min b’a Jira k’a Fɔ ko n be n bolo Sin mɔgɔ de ma k’a Fɔ ko e de ye nin Ke.
Лininkalikela : Mariyam Tarawele
I ma ‘mɔgɔ fana ‘tɔgɔ Fɔ a la?
Umar Koyita.
N ma `mɔgɔ fana `tɔgɔ Fɔ dɔnkili la. Ne ye dɔnkili Da. Ni minnu y’a Men, n’u be bamanankan Faamuya, u b’a Dɔn n ye min Fɔ. N’i ko a te Bɔ, dɔw ko o tuma n k’a Bɔ internet (fogolan) la. Nka Mali de ye ne fàso ye. Sani n ka jamana tɔw Nisɔndya, n b’a da Mine ‘so de. O de y’a To n Taara n y’a Dla ‘so. A ka Bɔ ‘so. N’o te, internet (fogolan) ni Youtube ni fenkew, o kɔni, ne ɲe tugulen be o Ke yàn o. N ka Taa a Ke fàso yere televisionba (telesoba) k’a Bɔ.
Min ka ca jamana yere tlance ye, o te tubabukan Men. O tuma Youtube be mɔgɔ jòli ‘bolo Mali la? Donc (O la), n’olu ko k’a Bɔ Youtube la, n be Se k’a Bɔ Youtube fana la o. Nka a tùn ka Di n ye a ka Bɔ Mali Radio television (teleso ni rajoso) la fɔlɔ. Kungodaw k’a Men, kungodaw k’a Ye fo ka Nà Se dugubakɔnɔnaw la. O de tùn ka Di ne yere ye.
Лininkalikela: Mariyaam Tarawele
Dɔnkili titre (dakun) ye ko senge.
Umar Koyita.
N Ko ten, n Ko senge de be mɔgɔ caman Blà silameya la. Silameya te ‘tlonfen ye. Faantanya, dese kana ‘mɔgɔ Dòn Silameya la k’a Ke i n’a Fɔ n’i Donn’a la, a be Nà i Ke ‘fentigi ye. N’i Donn’a la a be Nà Se ka Ke ‘sababu ye k’a To i ka Se k’i ka denbaya Balo. Ne yere min Fle, ne fana be Seli. Silameya, religion (diine) de dòn a ni sɔrɔ te ɲɔgɔn ‘ɲe ‘sira la. Bon (O la) nka n’i ye jate Mine, i be T’a Sɔrɔ caman be Dòn a la nata sira fe. Ɔ, ne kɔni ye o de Da. N m’a Da k’a Fɔ n be mɔgɔ de Kɔrɔfɔ walima n be mɔgɔ de ‘tɔgɔ jugu Fɔ. N ko de u kana silameya Tà k’a Ke jagosira ye, k’a Ke ‘ɲɔgɔntɔɲɔ-sira ye.
Лininkalikela : MariyamTarawele
Mali be o gὲleya de ‘kɔnɔ bì, kɔrɔnfela la, ni sèntigew ni bolotigew ni fàgaliw yere Bɔra o ko kɔnɔna na.
Umar Koyita.
O Kera. Ne be n ka Mali Dɔn de ni democratie (jemuse) ye, k’a Sɔrɔ democratie (jemuse) yere ma Nà Mali la fɔlɔ. Ne ma D’a la k’a Fɔ ‘mɔgɔ be Se ka kuma Fɔ, surtout (sanko) ne ka kuma Fɔ k’a Fɔ ko min te Se ka Bɔ jamana yere ka here sira fe. An b’a Da de jamana ka here, jamana be Se ka Taa ‘ɲe cogo min na. Kùnko min be an ‘da la nin ye, a sira ka ca. Ka mɔgɔninfin Ladɔnniya, o de b’a Bɔ fili la. Kùnnafonibaliya, o ye dìbi ye. An b’o Fɔ bamanankan na. N’a Fɔra k’an kana ɲɔgɔn Kùnnafoni blen, a ko be Ke baara ye. N’i y’a Ye k’a Fɔ ko fàrajela taan be ‘ɲe tannintɔ, dɔ were te. N’i Bɔra Fransi, n’i Nàna yàn Alimaɲi (Doc lend) anw fe yen, i te tubabukan Men i tlo la blen.
Kan ni Yiriwa ‘tɔgɔ la, Musa Danbele ye jὲmukan Seben.
Dɔ Fàra i ka dɔnta kan
Blàdon : 2015-01-11 Yɛlɛmako laban : 2015-01-11
bam_Latn bam_Latn dyu_Latn bam_Latn bam_Latn bam_Latn bam_Latn bam_Latn bam_Latn bam_Latn bam_Latn dyu_Latn bam_Latn bam_Latn bam_Latn bam_Latn bam_Latn bam_Latn dyu_Latn bam_Latn bam_Latn bam_Latn dyu_Latn bam_Latn bam_Latn bam_Latn bam_Latn dyu_Latn bam_Latn bam_Latn bam_Latn bam_Latn dyu_Latn bam_Latn bam_Latn bam_Latn bam_Latn bam_Latn bam_Latn bam_Latn bam_Latn bam_Latn bam_Latn bam_Latn bam_Latn bam_Latn dyu_Latn bam_Latn bam_Latn bam_Latn bam_Latn bam_Latn bam_Latn bam_Latn dyu_Latn bam_Latn bam_Latn bam_Latn bam_Latn dyu_Latn bam_Latn